CELEX: 22000A1011(01)
Language: hr
Date: 2000-10-19 00:00:00
Title: Sporazum između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama

11/Sv. 114
            
            
               HR
            
            
               Službeni list Europske unije
            
            
               12
            
         22000A1011(01)
   
               L 257/24
            
            
               SLUŽBENI LIST EUROPSKE UNIJE
            
         SPORAZUM
   između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama
   UGOVORNE STRANKE,
   svjesne potrebe za međunarodnom suradnjom u borbi protiv prijetnje koju predstavljaju droge i ovisnost o drogama u društvu,
   potvrđujući vrlo uske kulturne, trgovinske i društvene veze koje povijesno povezuju Europsku uniju i Norvešku, posebno gospodarske, političke i pravne veze uspostavljene Sporazumom o Europskom gospodarskom prostoru,
   uzimajući u obzir da je Europska zajednica Odlukom 90/611/EEZ (1) sklopila Konvenciju Ujedinjenih naroda protiv nedopuštenog prometa opojnim drogama i psihotropnim tvarima, dalje u tekstu „Bečka konvencija”, i položila izjavu o nadležnosti u vezi s njezinim člankom 27. (2), te uzimajući u obzir da je Norveška ratificirala Bečku konvenciju 14. studenoga 1994.,
   uzimajući u obzir da je Europska zajednica Uredbom Vijeća (EEZ) br. 302/93 (3) („Uredba”) uspostavila Europski centar za praćenje droga i ovisnosti o drogama („Centar”),
   budući da:
   
               (1)
            
            
               Članak 13. Uredbe predviđa da je Centar otvoren za sudjelovanje onih država koje nisu države članice Zajednice koje dijele interese Zajednice i njenih država članica; budući da je Norveška podnijela zahtjev za sudjelovanjem.
            
         
               (2)
            
            
               Norveška dijeli ciljeve utvrđene za Centar u Uredbi.
            
         
               (3)
            
            
               Norveška pristaje na opis zadataka Centra i njegovu metodu rada i područja prioriteta kako je opisano u Uredbi.
            
         
               (4)
            
            
               U Norveškoj postoji institucija primjerena za povezivanje s Europskom informacijska mrežom o drogama i ovisnosti o drogama,
            
         ODLUČILE SU SKLOPITI OVAJ SPORAZUM:
   Članak 1.
   Norveška u cijelosti sudjeluje u radu Centra, prema uvjetima utvrđenima u ovom Sporazumu.
   Članak 2.
   Europska informacijska mreža o drogama i ovisnosti o drogama (Reitox)
   1.   Norveška je povezana s Europskom informacijskom mrežom o drogama i ovisnosti o drogama (Reitox).
   2.   Norveška u roku od 28 dana od stupanja na snagu ovog Sporazuma obavješćuje Centar o glavnim elementima svoje nacionalne informacijske mreže, uključujući svoj nacionalni centar za praćenje, i o nazivu svih drugih specijaliziranih centara koji bi mogli doprinijeti radu Centra na koristan način.
   3.   U Norveškoj se jednoglasnom odlukom članova Uprave određuje specijalizirani centar kao središnja nacionalna kontaktna točka.
   Članak 3.
   Upravni odbor
   Upravni odbor Centra poziva predstavnika Norveške da sudjeluje na sastancima. Predstavnik sudjeluje u potpunosti bez prava glasa. Međutim, Uprava izuzetno može sazvati sastanak koji je ograničen na predstavnike država članica i Europske komisije o pitanjima od posebnog interesa za Zajednicu i njezine države članice.
   Upravni odbor će na sastancima s predstavnicima Norveške utvrditi detaljna rješenja u pogledu sudjelovanja Norveške u radu Centra.
   Članak 4.
   Znanstveni odbor
   Upravni odbor Centra poziva predstavnika Norveške da u cijelosti sudjeluje na sastancima Znanstvenog odbora bez prava glasa.
   Članak 5.
   Proračun
   Norveška će Centru uplatiti iznos jednak 5,5 % subvencije Europske unije, isključujući subvenciju za središnje nacionalne kontaktne točke mreže Reitox.
   Članak 6.
   Zaštita i povjerljivost podataka
   1.   Kada Centar na temelju ovog Sporazuma norveškim vlastima šalje osobne podatke koji ne omogućuju utvrđivanje identiteta fizičkih osoba u skladu s nacionalnim zakonodavstvom, ti se podaci mogu upotrebljavati samo u navedenu svrhu i pod uvjetima koje je odredilo tijelo koje šalje podatke.
   2.   Podaci o drogama i ovisnosti o drogama koje Centar šalje norveškim vlastima mogu se objaviti pod uvjetom da se poštuju pravila Zajednice i Norveške o širenju i povjerljivosti informacija. Osobni podaci ne smiju se objaviti ili dati na raspolaganje javnosti.
   3.   Imenovani specijalizirani centri u Norveškoj nisu obvezni pružati informacije koje su na temelju norveškog zakonodavstva klasificirane kao povjerljive.
   4.   Podaci koje norveške vlasti dostavljaju Centru podliježu pravilima utvrđenima u članku 6. Uredbe.
   Članak 7.
   Pravni status
   Centar je pravna osoba na temelju norveškog prava i posjeduje najopsežniju pravnu sposobnost koja se na temelju norveškog prava primjenjuju na pravne osobe.
   Članak 8.
   Odgovornost
   Odgovornost Centra je uređena pravilima utvrđenima u članku 16. Uredbe.
   Članak 9.
   Sud EZ-a
   Norveška priznaje nadležnost Suda EZ-a nad Centrom, kao što je utvrđeno u članku 17. Uredbe.
   Članak 10.
   Privilegije
   Norveška Centru dodjeljuje privilegije i imunitete jednake onima koje sadrži Protokol o privilegijama i imunitetima Europskih zajednica.
   Članak 11.
   Pravilnik o osoblju
   Iznimno od odredaba članka 12. stavka 2. točke (a) Uvjeta o zapošljavanju drugih službenika Europske zajednice, izvršni direktor Centra može na temelju ugovora o radu zaposliti norveške državljane koji uživaju sva prava kao državljani.
   Članak 12.
   Stupanje na snagu
   Ovaj Sporazum stupa na snagu prvoga dana drugog mjeseca nakon dana primitka posljednjeg diplomatskog pisma kojim se potvrđuje da su ispunjeni pravni zahtjevi ugovorne stranke u pogledu stupanja na snagu Sporazuma.
   Članak 13.
   Valjanost i prestanak
   1.   Ovaj se Sporazum sklapa na neograničeno razdoblje.
   2.   Svaka ugovorna stranka može otkazati ovaj Sporazum pisanom obaviješću drugoj ugovornoj stranci. Sporazum prestaje vrijediti 12 mjeseci nakon dana te obavijesti.
   
      (1)  SL L 326, 24.11.1990., str. 56.
   
      (2)  SL L 326, 24.11.1990., str. 57.
   
      (3)  SL L 36, 12.2.1993., str. 1.
   Izjava Komisije Europskih zajednica
   Komisija će za vrijeme pripreme proračuna pozvati Europski centar za praćenje droga i ovisnosti o drogama kako bi se u cijelosti uzeli u obzir komentari Norveške u pogledu njezinog doprinosa.